
Lietuvos Respublikos Seimo						  2026-07-31
Peticijų komisijai							Į 2026-07-10 Nr. V-2026-13222


DĖL PETICIJOJE PATEIKTO SIŪLYMO PAPILDYTI RIBOJAMŲJŲ PRIEMONIŲ DĖL KARINĖS AGRESIJOS PRIEŠ UKRAINĄ NUSTATYMO ĮSTATYMĄ

Atsakydami į Jūsų prašymą pateikti nuomonę dėl Irinos Matikovos peticijoje pateikto siūlymo papildyti Lietuvos Respublikos ribojamųjų priemonių dėl karinės agresijos prieš Ukrainą nustatymo įstatymo Nr. XIV-1888 (toliau – Įstatymas) 3 straipsnio 9 dalies 2 punktą ir įstatyme aiškiau apibrėžti objektyvių priežasčių sampratą bei nustatyti jų vertinimo kriterijus, informuojame, kad pagal Įstatymo 2 straipsnį, šio Įstatymo 3 straipsnyje nurodytos ribojamosios priemonės nustatomos Tarptautinių sankcijų įstatymo 61 straipsnyje nustatyta tvarka. Šio įstatymo 61 straipsnio 2 dalyje nustatyta, kad Lietuvos Respublikoje taikomos ribojamosios priemonės nustatomos, keičiamos ir atšaukiamos įstatymu, kurį Seimui pateikia Vyriausybė pagal atitinkamos valdymo srities ministro teikimą, suderintą su Tarptautinių sankcijų koordinavimo komisija. Taigi, pagal šią Tarptautinių sankcijų įstatymo nuostatą, Vyriausybė turi išimtinę teisę pateikti Seimui įstatymo, kuriuo nustatomos, keičiamos ar atšaukiamos Lietuvos Respublikoje taikomos ribojamosios priemonės dėl užsienio valstybių vykdomos karinės agresijos prieš Ukrainą, projektą; be to, šis projektas Vyriausybei turi būti pateiktas atitinkamos valdymo srities ministro, iš anksto suderinus jį su Tarptautinių sankcijų koordinavimo komisija (kurios kompetencija pagal Tarptautinių sankcijų įstatymą yra koordinuoti tarptautinių sankcijų ir ribojamųjų priemonių įgyvendinimo užtikrinimą).
Vadovaudamiesi nurodytais teisės aktais, informuojame, kad peticijos teisė šiuo atveju įgyvendintina Peticijų konstitucinio įstatymo nustatyta tvarka, kreipiantis į Vyriausybės peticijų komisiją dėl atitinkamo Vyriausybės nutarimo priėmimo. Kadangi sprendimų priėmimas šiuo klausimu reikalauja specialios institucinės procedūros, neturime teisinio pagrindo pateikti išankstinę nuomonę dėl peticijos turinio.



Departamento direktorius							           Dainius Zebleckis

